पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना की दूसरी लहर ने लोगों की सांसों को संकट में डाल दिया है। जिले में आज 245 नये संक्रमित केस आये। अब एक्टिव केस की संख्या 3054 हो गई है। आज जिले में 5 कोरोना संक्रमित मरीजों की मौत हुई है। इस बीच राहत भरी खबर यह है कि 138 मरीज कोरोना को हराकर स्वस्थ्य होकर घर चले गये।
मुख्य चिकित्सा एवं स्वास्थ्य अधिकारी डॉ बी एल बिश्नोई के मुताबिक जिले में बुधवार को प्राप्त 2314 आरटीपीसीआर जांच रिपोर्ट में 245 नये कोविड पॉजिटिव मरीज मिले हैं। अब एक्टिव केस की संख्या बढ़कर 3054 हो गई है।
बाड़मेर राजकीय अस्पताल में 399 मरीज, कोविड केयर सेंटर आईटीआई कोलेज बाड़मेर में 16 मरीज, बालोतरा राजकीय अस्पताल में 83 मरीज, कोविड केयर सेंटर एमबीआर कॉलेज बालोतरा में 5 मरीज, कोविड केयर सेंटर राजकीय कॉलेज बायतु में 47 मरीज एवं 32 मरीज निजी अस्पताल में भर्ती हैं।
2472 मरीज होम आइसोलेशन में रखे गये है। जिले में अप्रैल 2020 से अब तक 9801 पॉजिटिव मरीज मिले हैं एवं 141 लोगों की मौत हुई है। साथ ही एचआरसीटी जांच में स्कोर वाले 286 संदिग्ध कोविड मरीज राजकीय अस्पताल बाड़मेर एवं 60 संदिग्ध कोविड मरीज राजकीय अस्पताल बालोतरा में भर्ती है ।
138 हुए कोरोना मुक्त
पिछले दो दिनों में 302 मरीजों ने कोरोना से जंग जीतकर स्वस्थ्य होकर घर गये है। कल 164 मरीज रिकवर हुए तो आज 138 मरीजों कोरोना से मुक्त होकर स्वस्थ हुए है जिनको बुधवार को डिस्चार्ज किया गया।
सेम्पलिंग के लिए एडवाइजरी जारी
सरकार ने दूसरी लहर के सेम्पलिंग के लिए एडवाइजरी जारी की है। एडवाइजरी के मुताबिक एक बार आरटीपीसीआर टेस्ट में पॉजिटिव आये रोगियों के स्वस्थ होने पर पुन: टेस्ट करवाने की जरूरत नही होगी, जो आरटीपीसीआर पॉजिटिव रोगी अस्पताल में भर्ती है उनका डिस्चार्ज से पूर्व पुन: टेस्ट करवाने की आवश्यकता नही होगी|
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva bho_Deva hin_Deva bho_Deva hin_Deva hin_Deva hin_Deva zho_Hant eng_Latn